CELEX: 32006R1758
Language: hu
Date: 2006-05-22
Title: A Tanács 1758/2006/EK rendelete ( 2006. május 22. ) az Európai Közösség és Malajzia között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke értelmében, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz való csatlakozása során történt módosítására vonatkozó, levélváltás formájában létrejött megállapodás végrehajtásáról, továbbá a vám- és a statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról

1.12.2006   
            
            
               HU
            
            
               Az Európai Unió Hivatalos Lapja
            
            
               L 335/1
            
         
      A TANÁCS 1758/2006/EK RENDELETE
   
   (2006. május 22.)
   az Európai Közösség és Malajzia között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke értelmében, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz való csatlakozása során történt módosítására vonatkozó, levélváltás formájában létrejött megállapodás végrehajtásáról, továbbá a vám- és a statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére,
   tekintettel a Bizottság javaslatára,
   mivel:
   
               (1)
            
            
               A 2658/87/EGK tanácsi rendelet (1) árunómenklatúrát (a továbbiakban: Kombinált Nómenklatúra) hozott létre, és megállapította a Közös Vámtarifa szerződéses vámtételeit.
            
         
               (2)
            
            
               A Tanács a 2006. május 22-i 2006/862/EK határozattal az Európai Közösség nevében jóváhagyta az Európai Közösség és Malajzia között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke értelmében, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz való csatlakozása során történt módosítására vonatkozó, levélváltás formájában létrejött megállapodás (2) megkötését a célból, hogy lezárja az 1994. évi GATT XXIV. cikkének 6. pontja értelmében kezdeményezett tárgyalásokat.
            
         
               (3)
            
            
               A 2658/87/EGK rendeletet ennek megfelelően módosítani kell,
            
         ELFOGADTA EZT A RENDELETET:
   1. cikk
   A 2658/87/EGK rendelet I. mellékletének „Vámtételek listája” című második részét e rendelet melléklete szerint ki kell egészíteni.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. május 22-én.
      
         
            a Tanács részéről
         
         
            az elnök
         
         J. PRÖLL
         
      
   
   
      (1)  HL L 256., 1987.9.7., 1. o. A legutóbb a 838/2006/EK rendelettel (HL L 154., 2006.6.8., 1. o.) módosított rendelet.
   
      (2)  Lásd e Hivatalos Lap 38 oldalát.
   
      MELLÉKLET
      A Kombinált Nómenklatúra értelmezésére vonatkozó szabályoktól eltérően az áruleírás csak tájékoztató jellegűnek tekintendő, mivel e melléklet tekintetében az engedmények rendszerét az e rendelet elfogadásakor érvényes KN-kódok határozzák meg. Ahol ex KN-kódok szerepelnek, az engedményeket a KN-kód és az ahhoz tartozó áruleírás együttes alkalmazása határozza meg.
      A 2658/87/EGK rendelet I. mellékletének második részében – „Vámtételek listája” – a jelzett időszakban a következő vámtételek alkalmazandók:
      
         
                     KN-kód
                  
                  
                     Áruleírás
                  
                  
                     Vámtétel
                  
               
                     „1511 90 19
                  
                  
                     Pálmaolaj szilárd frakciói legfeljebb 1 kg-nál nagyobb kiszerelésben, finomítva is, de vegyileg nem módosítva
                  
                  
                     Alkalmazott vámtétel 10,0 % (1)
                     
                  
               
                     8525 40 99
                  
                  
                     A televíziós »kamera« által továbbított hang és kép rögzítésére szolgáló felvevőtől eltérő más videokamera-felvevők
                  
                  
                     Végrehajtva a 2114/2005/EK tanácsi rendelettel
                  
               
      
         (1)  A fenti, csökkentett vámtételt három évig, vagy addig kell alkalmazni – attól függően, hogy melyik a korábbi időpont –, ameddig a Dohai Fejlesztési Forduló eredményeinek végrehajtása el nem éri a fenti vámtételszintet.”